
Quines activitats fem els Enginyers de Telecomunicació en l’àmbit d’instal·lacions tèrmiques?

[bookmark: _GoBack]En l’actual situació de competència lliure i no reserva d’activitat pel que fa les professions d’enginyeria marcats per múltiples directives europees, sentències de diferents Tribunals de Justícia i projectes de lleis estatals, emmarquem la professió d’Enginyer de Telecomunicació en l’àmbit de l’enginyeria primer i en la telecomunicació segon.

L’enginyer de telecomunicació és un professional capaç de concebre, dissenyar, redactar, projectar o dirigir qualsevol infraestructura, servei o activitat d’àmbit general com les que enumerem i específicament en el món de les telecomunicacions, tecnologies de la informació i comunicació: activitats que permeten progressar com a Societat, més enllà de la societat industrial del segle XX:

- Energia Solar Fototèrmica i instal·lacions d’Aigua Calenta Sanitària en qualsevol tipus d’edifici, residencial, comercial o industrial.
- Instal·lacions auxiliars per a qualsevol sistema de Telecomunicació, incloent l’alimentació elèctrica, refrigeració, estructures, tèrmiques etc.
- Llicències d’activitat i projectes de baixa tensió en locals comercials i industrials.
- Projectes d’automatització de les instal·lacions en locals industrials.
- Sistemes de domòtica i llar digital en edificis residencials.
- Instal·lacions de generació d’energia.
- Sistemes de gestió, control i mesura.
- Sistemes de detecció i extinció d’incendis.
- Equipament electrònic.

